Norsk bedrageridømt døde i svensk fengsel
53-åringen døde i sommer på cellen i Saltvikanstalten etter å ha nektet å spise i nesten en måned, ifølge avisen Expressen . – Jeg ble kontaktet av en svensk journalist tidligere denne uken som opplyste at han avgått med døden. Han hadde dødd i fengselet 19. juli i fjor, sier Holst-Cappelens tidligere forsvarer, Oscar Ihlebæk til VG.53-åringen ble i 2011 dømt til 18 års fengsel for å ha kidnappet to svenske millionærer. Han hadde vært etterlyst og ble pågrepet utenfor Marbella i Spania. Den første kidnappingssaken varte i en uke våren 2010 da en mangemillionær i Göteborg ble kidnappet og truet til å overføre penger. Høsten samme år ble en annen rik mann i Stockholm utsatt for det samme.– Jeg husker imidlertid at jeg besøkte ham i fengslet i Stockholm i forbindelse med Plastic fantastic-saken for en del år siden. Han var allerede da ganske frustrert og fortvilet og han håpet på å bli overført til bedre soningsforhold. Jeg mener å huske at han allerede da drev med sultestreik, sier Ihlebæk. I følge Dagbladet viser etterforskningsmaterialet at han flere ganger hadde sultestreiket i protest mot soningsforhold og andre ting han reagerte på. Noe av bakgrunnen var at han ble syk i 2010. – Om jeg skal si noe pent om ham, så kan jeg nesten ikke huske å ha hatt en klient som var mer ydmyk og ordentlig og skikkelig i væremåte. Han opptrådte alltid høflig overfor dommere, påtalemyndigheten og advokater, sier Ihlebæk.
Den bedrageridømte nordmannen Philip Holst-Cappelen døde i svensk fengsel i fjor sommer.